Tony Martin (pyöräilijä)

| Tony Martin |
| --- | --- |
 Tony Martin Ranskan ympäriajossa 2015.
Henkilötiedot
Syntynyt: 23. huhtikuuta 1985 (ikä 39)
Kansalaisuus:   Saksa
Pyöräilijä
Laji:  maantie
Rooli:  ajaja
Ajajatyyppi:  aika-ajon erikoismies
Ura
Ammattilaisjoukkue(et)
2006–2007 2008–2011 2012–2014 2015–2016 2017–2018 2019−2021:  Thüringer Energie Team Team HTC Omega Pharma-Quick Step Etixx-Quick Step Katjuša–Alpecin Team Jumbo-Visma
Suurimmat voitot
 Aika-ajon maailmanmestaruus 2011, 2012, 2013, 2016 Joukkueaika-ajon maailmanmestaruus 2012, 2013, 2016 Sekajoukkueaika-ajoviestin maailmanmestaruus 2021 Saksan aika-ajomestaruus 2010, 2012–2019, 2021 Eneco Tour 2010 Volta ao Algarve 2011, 2013 Pariisi–Nizza-ajo 2011 Tour of Beijing 2011, 2012 Belgian ympäriajo 2012, 2013, 2014 Ranskan ympäriajo, 5 etappia Espanjan ympäriajo, 2 etappia 
 Tiedot päivitetty: 26. syyskuuta 2021 
  [ Muokkaa Wikidatassa ]   
| Mitalit> Maa:   Saksa.Miesten pyöräily. Olympialaiset  | Mitalit> Maa:   Saksa.Miesten pyöräily. Olympialaiset  | Mitalit> Maa:   Saksa.Miesten pyöräily. Olympialaiset  | Maa:   Saksa> Miesten pyöräily. |
| --- | --- | --- | --- |
|  Hopeaa | Lontoo 2012 | aika-ajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa |  Kööpenhamina 2011 | aika-ajo |  |
|  Kultaa |  Limburg 2012 | aika-ajo |  |
|  Kultaa | Limburg 2012 | joukkueaika-ajo |  |
|  Kultaa |  Firenze 2013 | aika-ajo |  |
|  Kultaa | Firenze 2013 | joukkueaika-ajo |  |
|  Kultaa |  Doha 2016 | aika-ajo |  |
|  Kultaa |  Doha 2016 | joukkueaika-ajo |  |
|  Kultaa | Flanderi 2021 | sekaviesti |  |
|  Hopeaa | Ponferrada 2014 | aika-ajo |  |
|  Hopeaa | Richmond 2015 | joukkueaika-ajo |  |
|  Hopeaa | Harrogate 2019 | sekaviesti |  |
|  Pronssia |  Mendrisio 2009 | aika-ajo |  |
|  Pronssia |  Melbourne 2010 | aika-ajo |  |
|  Pronssia | Ponferrada 2014 | joukkueaika-ajo |  |
Tony Martin (s. 23. huhtikuuta 1985 Cottbus, Saksan demokraattinen tasavalta) on saksalainen maantiepyöräilijä, joka kilpaili ammattilaisena vuosina 2006–2021. Hän voitti aika-ajon henkilökohtaisen maailmanmestaruuden neljä kertaa, joukkueaika-ajon kolmesti ja sekajoukkueiden aika-ajoviestin kerran. Lontoon olympialaisissa 2012 hän oli aika-ajossa toinen. Merkittävimmän etappikilpailun kokonaisvoittonsa hän saavutti Pariisi–Nizza-ajossa 2011.
Martin sai Fabian Cancellaran ja Gustav Larssonin jälkeen pronssia Mendrision MM-kilpailujen aika-ajossa 2009. Melbournen MM-kilpailuissa 2010 hän oli rengasrikosta huolimatta niin ikään kolmas aika-ajossa. Vuonna 2011 hän voitti Pariisi–Nizza-ajon 36 sekunnin erolla Andreas Klödeniin. Saman vuoden Ranskan ympäriajossa hän voitti Grenoblessa aika-ajona käydyn 20. etapin. Hän voitti 2011 aika-ajoetapin myös Espanjan ympäriajossa. Saman vuoden Kööpenhaminan MM-kilpailuissa hän voitti aika-ajon maailmanmestaruuden minuutin ja 15 sekunnin erolla Bradley Wigginsiin.
Lontoon olympialaisissa hän oli aika-ajossa hopealla jääden Wigginsille 42 sekuntia. Limburgin MM-kilpailuissa hän voitti toisen maailmanmestaruutensa aika-ajossa viiden sekunnin erolla Taylor Phinneyyn. Samoissa kilpailuissa hän oli mukana myös Omega Pharma-Quick Stepin joukkueaika-ajon kultaa voittaneessa joukkueessa. Ranskan ympäriajossa 2013 hän voitti aika-ajoetapin. Firenzen MM-kilpailuissa hän voitti aika-ajon 46 sekuntia ennen Bradley Wigginsia. Hän kuului jälleen myös joukkueaika-ajon voittaneeseen Omega Pharma-Quick Stepin joukkueeseen.
Ranskan ympäriajossa 2014 Martin voitti Mulhouseen päättyneen mäkisen 9. etapin 2 minuutin ja 45 sekunnin erolla lähdettyään yksin irti 59 kilometriä ennen maalia. Samassa kilpailussa hän voitti myös aika-ajoetapin. Hän voitti aika-ajon myös Espanjan ympäriajossa 2014. Ponferradan MM-kilpailuissa 2014 hän sai hopeaa aika-ajossa ja pronssia joukkueaika-ajossa. Ranskan ympäriajossa 2015 hän voitti neljännen etapin. Richmondin MM-kilpailuissa 2015 hän sai hopeaa joukkueaika-ajossa. Dohan MM-kilpailuissa 2016 hän voitti jälleen kultaa sekä aika-ajossa että joukkueaika-ajossa. Hän saavutti MM-hopeaa sekaviestissä Yorkshiren MM-kilpailuissa 2019. Hän päätti uransa sekajoukkueiden aika-ajoviestin maailmanmestaruuteen 2021.